Live at Wembley

Live at Wembley on yhdysvaltalaisen laulaja-lauluntekijä Beyoncén musiikki-DVD. Se julkaistiin 26. huhtikuuta 2004 Sony Urbanin ja Columbia Recordsin kautta. DVD sisältää Beyoncén konsertin Wembley Arenalla, Lontoossa osana hänen Dangerously in Love Tour -kiertuetta. Suurinosa DVD:n kappaleista ovat Beyoncén esikoisalbumilta Dangerously in Love (2003), mutta hän esittää konsertissa myös entisen yhtyeensä Destiny’s Childin kappaleita. Live at Wembley sai kriitikoilta hyvän vastaanoton, AllMusic antoi levylle kolme ja puoli tähteä viidestä. Levyllä mukana oleva cover Rose Roycen kappaleesta ”Wishing on a Star” oli ehdolla parhaaksi nais R&B-esitykseksi vuoden 2006 Grammy-gaalassa. 

Albumi debytoi Yhdysvaltain Billboard 200 -listan sijalla 17 myyden ensimmäisellä viikolla 45 000 kappaletta. Albumi pääsi myös Yhdysvaltain Top R&B/Hip-Hop Albums -listan sijalle kahdeksan. Live at Wembley pääsi DVD-listojen kärkeen Yhdysvalloissa, Australiassa ja Espanjassa sekä kymmenen parhaan joukkoon Itävallassa, Belgiassa, Alankomaissa ja Iso-Britanniassa. DVD on myynyt Yhdysvalloissa sekä Australiassa tuplaplatinalevyn verran. Kultaa albumi on myynyt Japanissa. 

 Taustaa ja kehitys 
pienois|vasen|Live at Wembley taltioitiin Wembley Arenalla (kuvassa) Lontoossa, Englannissa.
Live at Wembley kuvattiin Wembley Arenalla, Lontoossa 10. marraskuuta 2003 osana Beyoncén ensimmäistä soolokiertuetta Dangerously in Love Tour. Kiertue tuki hänen esikoisalbumia Dangerously in Love (2003). Suurinosa konsertissa esitetyistä kappaleista ovat peräisin Beyoncén esikoisalbumilta, mutta hän esittää potpurin entisen yhtyeensä Destiny’s Childin kappaleista ja kaksi soundtrack-kappaletta: ”Work It Out” ja ”Summertime”. Live at Wembleyn toinen levy sisältää kolme julkaisematonta kappaletta mukaan lukien coverin Rose Roycen kappaleesta ”Wishing on a Star” sekä kolme remixiä kappaleista ”Crazy in Love”, ”Baby Boy” ja ”Naughty Girl”. DVD:llä nähdään myös kulissien takaista materiaalia.

Konsertin audion on miksannut Rick Camp, joka työskenteli myös konserttipaikoissa. Camp kertoi, että ”Beyoncén miksaaminen on nautinto, koska hän on oikea laulaja ja tekee työstä helppoa. Projekti on 95-prosenttisesti live-Beyoncé”. Hän kertoi yhteistyöstään Beyoncén kanssa myös Mix -lehdelle sanoen: ”22 vuoden urani aikana en ole koskaan tavannut ketään, joka pystyisi suoriutumaan kuin hän – sekä laulullisesti että shown tekemisessä. Olen nähnyt tämän nuoren naisen juoksevan 60 jalan levyisellä lavalla, osuvan jokaiseen nuottiin eikä häneltä jää mitään väliin. Ja se tekee työstäni paljon helpompaa.”

 Julkaisu ja markkinointi 
Live at Wembley näytettiin ensimmäistä kertaa Regal Entertainment Group elokuvateattereissa ympäri Yhdysvaltoja 26. huhtikuuta 2004. Albumin julkaisivat Sony Music Entertainment ja RCA Records Euroopassa samana päivänä sekä Columbia Music Video Yhdysvalloissa. Albumi julkaistiin sekä DVD:nä että CD:nä. Cover kappaleesta ”Wishing on a Star” julkaistiin promosinglenä 17. elokuuta 2010. Se sai myös ehdokkuuden parhaaksi nais-R&B-esitykseksi vuoden 2006 Grammy-gaalaan, joka pidettiin 8. helmikuuta 2006 Los Angelesissa.

 Vastaanotto 
pienois|oikea|Countrylaulaja Miranda Lambert kertoi albumin inspiroivan häntä.
AllMusic -sivusto antoi albumille kolme ja puoli tähteä viidestä. Arvostelija kirjoitti, että ”levyä leimaa hauska myöhäisen 1970-luvun ja varhaisen 1980-luvun tunnelma”. Hän lisäsi, että albumi ”alkaa seksikkäällä coverilla kappaleesta 'Wishing on a Star' ... 'What’s It Gonna Be' tihkuu hunajaisia harmonioita rytmikkään biiti päällä, kun taas 'My First Time' sijoittuu jonnekin Rufuksen ja Shalamarin väliin unenomaisella tyylillä”. Hän kehui myös kappaleen ”Crazy in Love” hitaampitempoista remix-versiota sekä kapppaleen ”Baby Boy” energistä, teknovaikutteista uudelleentyöstöä. DVD sisällytettiin myös Vibe -lehden ”Get in Tune with New Music” -listalle kesäkuussa 2004. The New York Timesin haastattelussa vuonna 2007 yhdysvaltalainen laulaja Miranda Lambert kertoi ihailevansa Beyoncén esiintymistä Live at Wembley -tallenteella ja totesi: ”Karisma ja itsevarmuus, hän on täydellinen diiva.” Lambert kertoi myös, että albumi inspiroi häntä ”poimimaan vaikutteita omiin esityksiinsä [Beyoncén esiintymisestä]”.

 Kaupallinen menestys 
Live at Wembley debytoi Yhdysvaltain Billboard 200 -listan sijalla 17 myyden ensimmäisellä viikollaan 45 000 kappaletta. Recording Industry Association of American (RIAA) mukaan DVD on myynyt maassa kaksinkertaisen platinalevyn verran. Nielsen SoundCanin mukaan albumi oli myynyt lokakuuhun 2007 mennessä 264 000 kappaletta Yhdysvalloissa, ja lokakuuhun 2010 mennessä 197 000 digitaalista latausta. Live at Wembley nousi Sveitsin albumilistalle 16. toukokuuta 2004 sijalle 73, pudoten seuraavalla viikolla sijalle 89. Portugalissa albumi vietti yhden viikon sijalla 26. Saksan albumilistalla albumi oli yhteensä neljä viikkoa, parhaimmillaan sijalla 59.

Live at Wembley nousi Billboardin Top Music Video -listan kärkeen toukokuussa 2004. Australiassa albumi debytoi DVD-listan ykköspaikalla 24. toukokuuta 2004 viettäen listalla yhteensä 32 viikkoa pudoten pois tammikuussa 2005. Japanin albumilistalla Live at Wembley oli yhteensä 20 viikkoa, parhaimmillaan sijalla kahdeksan. Recording Industry Association of Japanin (RIAJ) mukaan albumi oli myynyt Japanissa kultalevyn verran heinäkuuhun 2004 mennessä. Italiassa albumi nousi DVD-listan sijalle viisi huhtikuussa 2010. Live at Wembley oli vuoden 2004 kolmanneksi myydyin musiikki-DVD maailmassa.

 Kappaleet 
 DVD 

 CD 

 Lähteet 

Luokka:Vuoden 2004 konserttitallenteet
Luokka:Beyoncén konserttitallenteet
Luokka:Beyoncén videot
Luokka:Konserttielokuvat